open-index/open-wikipedia-markdown huggingface dataset:
ליידי אמיליה וינדזור

ליידי **אמיליה סופיה תיאודורה מרי מרגרט וינדזור** (באנגלית: Lady **Amelia Sophia Theodora Mary Margaret Windsor**; נולדה ב-24 באוגוסט 1995) היא דוגמנית אופנה אנגלייה וקרובה למשפחת המלוכה הבריטית. נכון לספטמבר 2022, היא במקום ה-43 בסדר הירושה לכתר הבריטי.

## ביוגרפיה
ליידי אמיליה וינדזור נולדה ב-24 באוגוסט 1995 בבית החולים "רוזי" בקיימברידג', והוטבלה בדצמבר 1995 בקפלה המלכותית, בארמון סנט ג'יימס. היא הבת הצעירה ביותר של ג'ורג' וינדזור, הרוזן מסנט אנדרוז, וסילבנה תומסלי. סבה מצד אביה, הנסיך אדוארד, דוכס קנט, הוא בן-דודה הראשון של אליזבת השנייה. סבא וסבתא של אביה היו הנסיך ג'ורג', דוכס קנט, ומרינה, נסיכת יוון ודנמרק. מצד אימה, היא צאצאית של משפחת תומסלי האוסטרית. ליידי אמיליה היא אחותם הצעירה של אדוארד וינדזור, לורד דאון פטריק, וליידי מרינה וינדזור. היא בת-דודתו השלישית של ויליאם, נסיך ויילס והנסיך הארי, דוכס סאסקס. בשנת 2013, בהגיעה לגיל 18, יצאה ליידי אמיליה לראשונה לחברה בנשף יציאה לחברה (Débutantes, נשף עתיק-יומין בו חוגגים את יציאתן לחברה בפעם הראשונה של נשים צעירות), שנערך בהיכל le Bal des Débutantes בפריז.

## קריירה
ליידי אמיליה חתומה בסוכנות Storm Model Management. בשנת 2016 הייתה נערת השער של המגזין בריטי Tatler. בפברואר 2017 היא הלכה על מסלול הדוגמנות עבור דולצ'ה וגבאנה בשבוע האופנה במילאנו, וגם הלכה על המסלול עבור אותה חברה בקולקציית אביב 2019. היא הופיעה על שער של מגזין ווג ביפן באוגוסט 2017. בשנת 2018, ליידי אמיליה קיימה שיתוף פעולה עם פנלופה צ'ילברס בליין הנעלה, ודגמנה במסגרת אותו קמפיין בסרטון וידאו בספרד. עשרים אחוז מההכנסות מאוסף הנעליים שלה נתרמו לארגון הצדקה War Child, המסייע לילדים באזורי עימות.

ליידי אמיליה עבדה עבור שאנל, אזדין אליה, והתמחתה בבולגארי. היא עורכת אופנה תורמת באתר האינטרנט Tatler.com. באוקטובר 2018 ליידי אמיליה הפכה לדוגמנית הדוברות של מותג האיפור הבריטי אילמסקה.

## חיים אישיים
לאחר שסיימה את לימודיה בבית הספר סנט מרי באסקוט, ליידי אמיליה בילתה שנת שבתון (gap year) בהודו ובתאילנד, וזאת טרם למדה צרפתית ואיטלקית באוניברסיטת אדינבורו.

ליידי אמיליה נבחרה ברשימת הלבושים הבינלאומיים הטובים ביותר של המגזין האמריקאי Vanity Fair בשנת 2017. היא כונתה "החברה היפה ביותר במשפחת המלוכה" על ידי המגזין בריטי Tatler.

בשנת 2011 היא השתתפה בחתונה של בן דודה הנסיך ויליאם לקתרין מידלטון. בשנת 2018 ליידי אמיליה ואחיה, על פי הדיווחים, לא הוזמנו לחתונה של בן דודם הנסיך הנסיך הארי למייגן מרקל.

## קישורים חיצוניים

## הערות שוליים

קטגוריה:בית וינדזור: אישים
קטגוריה:בוגרי אוניברסיטת אדינבורו
קטגוריה:בוגרות אוניברסיטת אדינבורו
קטגוריה:אנגלים ממוצא אוסטרי
קטגוריה:אנגלים שנולדו ב-1995
קטגוריה:אנגליות שנולדו ב-1995
ליגת העל המונגולית בכדורסל

ממוזער|לוגו התאחדות הכדורסל הלאומית המונגולית
ממוזער|מסמלי הליגה
**ליגת העל המונגולית בכדורסל** (במונגולית: **Монголын Үндэсний Супер Лиг**), הידועה בשמה הרשמי כ**התאחדות הכדורסל הלאומית המונגולית** (MNBA) היא הליגה המקצוענית הבכירה בענף הכדורסל במונגוליה.

העונה הראשונה הייתה 2013/14. הליגה מנוהלת על ידי "התאחדות הכדורסל הלאומית המונגולית" (Mongolian National Basketball Association) ומשחקות בה 12 קבוצות. המשחקים נערכים ב-2 חטיבות ובסיום העונה הסדירה מתקיימות משחקי פלייאוף. 

## קישורים חיצוניים
* 
* מונגולי באתר Asia-Basket.com 
* Hoopla: Basketball is catching on

## הערות שוליים

קטגוריה:מונגוליה: ספורט
קטגוריה:תחרויות כדורסל
פטריק גודפרי

**פטריק לינדזי ארצ'יבלד גודפרי** (באנגלית: **Patrick Lindesay Archibald Godfrey**; נולד ב-13 בפברואר 1933) הוא שחקן קולנוע, טלוויזיה ותיאטרון אנגלי.

## ביוגרפיה
גודפרי נולד בשכונת פינסבורי שבלונדון, לכומר פרדריק גודפרי וללויס מרי גלדיס (לבית טרנר).

ב-1956 הצטרף גודפרי ל-Radio Drama Company אחרי שזכה בפרס Carlton Hobbs Bursary. הופעת הבכורה שלו בקולנוע הייתה ב-1972 בסרט "מיס ג'ולי". בשנים שאחר כך הופיע בסרטי קולנוע בריטיים בהם "זיכרונות אהבה מפירנצה", "שארית היום", "חשיבותה של רצינות", "הרוזן ממונטה כריסטו", "Dimensions", ו"עלובי החיים". גודפרי גילם את דמותו של לאונרדו דה וינצ'י בסיפור סינדרלה "עכשיו ולתמיד" בכיכובם של דרו ברימור ודוגריי סקוט. בטלוויזיה שיחק גודפרי בסדרות כגון "דוקטור הו" ו"המפקח מורס".

### חיים אישיים
ב-20 באפריל 1960 התחתן גודפרי עם השחקנית אמנדה ווקר. לבני הזוג נולדו שני ילדים.

## פילמוגרפיה
### קולנוע

### טלוויזיה

### משחקי וידאו

## קישורים חיצוניים

*
* פטריק גודפרי באתר מכון הסרטים הבריטי

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1933
סמסונג גלקסי A80

**סמסונג גלקסי A80** הוא טלפון חכם המיוצר על ידי סמסונג אלקטרוניקה כחלק מסדרת ה-גלקסי A. הוא הושק באירוע שערכה סמסונג בבנגקוק, תאילנד ב-10 באפריל 2019, ויצא לשווקים ב-29 במאי 2019.

## מפרט
### חומרה
המכשיר מגיע עם מסך בגודל 6.7 אינץ' ברזולוציית 1080x2400 פיקסלים.

מסך סופר אמולד מסוג "New Infinity Display" עם יחס של 20:9.

מעבד מתומן ליבות מסוג סנאפדרגון 730G, זיכרון 8 ג'יגה, אחסון 128 ג'יגה ללא אופציה להרחבה על ידי כרטיס מיקרו SD, בטריית 3700 מיליאמפר-שעה, וטעינה מהירה 25W.

#### מצלמה
המכשיר מצויד במערך בעל שלושה מצלמות, הכולל - חיישן ראשי 48 מגה פיקסל, חיישן צילום רוחב 8 מגה פיקסל, וחיישן עומק TOF.

למכשיר אין מצלמת סלפי נפרדת, אלא מנגנון ההופך את המצלמות בגב המכשיר לצורך צילום סלפי.

### תוכנה
המכשיר הושק עם מערכת ההפעלה אנדרואיד פאי בממשק המותאם של סמסונג - Une UI.

הטלפון כולל תכונות רבות כולל ביקסבי.

ב-9 באפריל 2020 הטלפון קיבל עדכון תוכנה עם ממשק One UI 2.0 ומערכת הפעלה אנדרואיד 10.

## ראו גם
* סמסונג גלקסי

## קישורים חיצוניים

* 

קטגוריה:טלפונים סלולריים של סמסונג
קטגוריה:מכשירי אנדרואיד
A80
קטגוריה:מכשירים שהושקו ב-2019
פאדי אל-בטש

**פאדי מוחמד אל-בטש** (בערבית: **فادي محمد البطش**, תעתיק מדויק: פאדי מחמד אלבטש; 1983 – 21 באפריל 2018) היה מהנדס, חבר בזרוע הצבאית של חמאס שעסק בייצור רקטות ושיפור הדיוק של הרקטות, כמו גם של מטוסים ללא טייס.

אל-בטש נורה למוות על ידי אלמונים בשכונת גומבק בקואלה לומפור, בירת מלזיה.

## ביוגרפיה

נולד ברצועת עזה וגדל בג'בליה. עבד ברשות האנרגיה בעזה. סיים את התואר הראשון באוניברסיטה האיסלאמית בעזה ונחשב לעילוי בלימודי הנדסת חשמל ומומחה לרכיבים שונים במזל"טים. היה מקורב לכמה מראשי החמאס והג'יהאד האסלאמי בעזה. הוא עבד ברשת החשמל והאנרגיה של עזה עד נסיעתו ללימודים. את הדוקטורט בהנדסת חשמל קיבל מאוניברסיטת מאלאייה במלזיה.

אל-בטש התגורר עם משפחתו בקואלה לומפור, שם עבד כמרצה וחוקר במכון הבריטי-מאלזי, אחת האוניברסיטאות הפרטיות במלזיה וכיהן כאימאם באחד המסגדים.

## מותו
ב-21 באפריל 2018, בעת שהיה בדרכו מביתו לתפילה במסגד, נהרג על ידי שני מתנקשים רכובים על אופנוע. משטרת מלזיה חקרה את ההתנקשות. משפחתו האשימה את המוסד בהריגתו, אך ישראל הכחישה באופן רשמי כל מעורבות בפרשה.

שר הביטחון אביגדור ליברמן, ציין כי "האיש לא היה צדיק. הוא לא עסק בשיפור רשת החשמל או בשיפור התשתיות והמים. אנחנו שמענו את ההודעות של ראשי חמאס שלקחו אחריות על האיש, הסבירו שהוא עסק בייצור הרקטות, בשיפור הדיוק של הרקטות" אך טען שמדובר בחיסול חשבונות פנימי של הארגון.
בתגובה להריגתו, האשים מנהיג חמאס אסמאעיל הנייה את המוסד בפעולה וקרא לה "פשע נורא".

הוא נקבר ב-26 באפריל ברצועת עזה. הוא היה נשוי והותיר אחריו אישה ושלושה ילדים.

## קישורים חיצוניים
* 
* 

## הערות שוליים

קטגוריה:ג'באליה: אישים
קטגוריה:פעילי חמאס שנהרגו בידי ישראל
קטגוריה:פלסטינים שנולדו ב-1983
קטגוריה:פלסטינים שנפטרו ב-2018
הארד ג'סטיס (2007)

**הארד ג'סטיס (2007)** היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-12 באוגוסט 2007, באולם האימפקט זון שבאורלנדו, פלורידה. האירוע היה האירוע השלישי בסדרת אירועי הארד ג'סטיס. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון.

תשעה קרבות התנהלו באירוע. בקרב המרכזי, קורט אנגל ניצח את סמואה ג'ו בקרב אשר היה על כל חגורות האליפות של הארגון; כתוצאה מכך, הוא החזיק בו זמנית בארבע חגורות אליפות: אליפות העולם במשקל כבד של TNA, אליפות במשקל כבד של IWGP, אליפות ה-X דיוויז'ן של TNA ואליפות הזוגות העולמית של TNA.

## עלילות

האירוע כלל קרבות שנבעו מעלילות מתוסרטות מתוכניות Impact.

האירוע כלל את הצגתו מחדש של המתאבק גולדאסט בתור הדמות בלאק ריין.

## תוצאות

## קישורים חיצוניים

## הערות שוליים

קטגוריה:אירוע היאבקות מקצועית
קטגוריה:2007 בספורט
קטגוריה:2007 בארצות הברית
חום יולי אוגוסט (שיר)

"**חוֹם יולי אוגוסט (הפלוגה)**" הוא שיר של שלמה ארצי משנת 1988. זהו שיר הנושא מאלבומו באותו השם, בהפקתו של לואי להב.

## רקע
את השיר כתב ארצי לאחר שצפה בסרט המלחמה של אוליבר סטון, "פְּלָאטוּן" (1986), העוסק בפלוגת חי"ר שחייליה נהרגים במלחמת וייטנאם, ובהתבסס על סיפורי קרב ישראליים ובפרט על חוויותיו של ארצי משירותו בחיל התותחנים ובלהקת חיל הים בעת מלחמת ההתשה, עליה העיד כי: "היא חרטה יותר מכולן את הצלקות שלה בגוף הדור שלי.".

במקור נקרא השיר "הפלוגה", ומצוין כך באלבום.

## השיר
השיר מתחיל בקול מסוקים אשר מתבצע באמצעות גיטרה חשמלית. במהלכו מוצגות שלוש עלילות שונות: של הפלוגה, של "ועקנין" ושל הדובר עם בת זוגו.

"וַעקנין" הנזכר בשיר הוא אלברט אוקנין, חייל שנשר עם ארצי משייטת 13 והגיע עימו לטירונות בחיל התותחנים. לדברי ארצי, מדובר ב"בחור אמיתי מקרית-גת, שהיה מיטה לידי בצבא, בתותחנים [...] הוא היה בזמנו בחור צעיר, מקסים, פיקח מאוד, ואחד משני החברים הטובים שהיו לי במחלקה".

במסגרת כתבה מיוחדת בידיעות אחרונות לרגל יום הולדתו ה-70 של ארצי כתב רז שכניק על השיר כי השיר, בדומה ללילה לא שקט, כולל "ההתבוננות על הקרבות לא מגיעה מנקודת מבט הרואית או מעריצה אלא ממבט אנושי ורגיש של פחד, חולשה, סבל". השיר זכה להשמעות רבות ברדיו.

המשפט "בתעלה פלוגה שלמה חטפה אש נ"ס ב"טמפו"" משובץ בקודים צבאיים. אש נ"ס היא ירי נגד סוללות (תותחנים). "טמפו" היה שמו של המוצב הצפוני על גדות תעלת סואץ במסגרת קו בר-לב בעת מלחמת ההתשה, מדרום לפורט סעיד.

## קישורים חיצוניים

* הפלוגה - חום יולי אוגוסט באתר הספרייה הלאומית

ביצועים:
* 
* 
* 
* 
* 

גרסאות כיסוי:
*  (באלבומם "צועקים על אהבה")

## הערות שוליים

קטגוריה:שירי שלמה ארצי
קטגוריה:שירים בעברית
קטגוריה:שירים שנכתבו על ידי שלמה ארצי
קטגוריה:שירים שהולחנו על ידי שלמה ארצי
קטגוריה:שירי זיכרון חללי מערכות ישראל
קטגוריה:שירים על אוגוסט
קטגוריה:שירים על יולי
קטגוריה:שירים על צה"ל
Say Somethin'

"****" (בעברית: "**תגיד משהו**") הוא סינגל שהוקלט על ידי הזמרת-יוצרת האמריקאית מריה קארי, ביחד עם הראפר סנופ דוג והזמר פארל ויליאמס, מתוך אלבום האולפן התשיעי שלה, The Emancipation of Mimi. השיר יצא לאור ב-3 באפריל 2006, על ידי חברת התקליטים איילנד רקורדס, כסינגל השביעי מתוך האלבום.

השיר הגיע למקום הראשון במצעד שירי הדאנס קלאב.

## רקע וכתיבה
השיר נכתב על ידי מריה קארי, צ'אד הוגו, פארל ויליאמס וסנופ דוג והופק על ידי הנפטונז. השיר זכה להצלחה גדולה, כאשר דורג במקום ה-35 ברשימת שירי הדאנס קלאב המצליחים ביותר בארצות הברית בשנת 2006. כמו כן, זכה השיר להצלחה גם בפלנדריה.

כמה שנים לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-7 מיליון השמעות.

## וידאו קליפ
הווידאו קליפ הרשמי של השיר בוים על ידי פול האנטר אשר ביים עבור קארי גם את הקליפים של להיטיה "Honey" ו-"Don't Forget About Us". הקליפ הועלה לערוץ היוטיוב של מריה קארי ב-17 ביוני 2009. לאורכו של הקליפ, ניתן לראות את קארי כשהיא יושבת על מזוודות של כלי מוזיקה שונים, תוך שהיא שרה את השיר.

נכון לאפריל 2020, מונה הצפיות של הקליפ עומד על למעלה מ-11 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי מריה קארי
קטגוריה:שירי סנופ דוג
קטגוריה:שירי פארל ויליאמס
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:שירים שנכתבו על ידי פארל ויליאמס
קטגוריה:וידאו קליפים שצולמו בפריז
קטגוריה:שירים על מיניות
קטגוריה:סינגלים בהוצאת איילנד רקורדס
מעברת זרעין

**מעברת זרעין** הייתה מעברה שהוקמה בשנת 1950, על שטח הכפר הערבי הנטוש זירעין (זרעין) מזרחית לצומת תל יזרעאל. היא שוכנה בכ-200 משפחות עולים בעיקר עולים מיוצאי עיראק, איראן וכורדיסטן והתגוררו בה על-פי הערכה כ-800 נפש.

כמו במעברות אחרות באזור, רוב העולים הבוגרים במעברה עבדו ביעור ובעבודות פיתוח ביערות הקק"ל. חלק מאנשי המעברה עבדו בחקלאות בקיבוץ יזרעאל הסמוך ובקיבוצים ובמושבים נוספים בסביבה. תושבי המעברה עבדו בעבודות שונות בקיבוצים באזור: בית אלפא, עין חרוד, תל יוסף ועוד. עבודות דוגמת קטיף, עבודות משק, נגרות, שירותים שונים בקיבוצים ועוד.

בשנת 1956 חוסלה המעברה באופן רשמי חלק מתושביה עברו להתגורר ביישובי התענך. חלק עברו לעפולה ולמקומות אחרים בארץ. בין המתגוררים במעברת זרעין, יצחק מרדכי לימים אלוף בצה"ל ושר בממשלות ישראל שהתגורר כילד במעברה זו במשך כשנתיים.

## בית הקברות במעברה
17 ממתי המעברה נטמנו בקרבת מקום, בבית קברות מאולתר שנפתח לצורך כך. בית הקברות הוקם במורד התל, כל קבר סומן באמצעות שתי אבנים, לא הוקמו מצבות ולא נרשמו שמות. ככל הידוע, אין בנמצא רישום של הנפטרים במקום. במשך שנים רבות לאחר חיסולה של המעברה, עמד בית הקברות נטוש ולפני שנים אחדות שופץ המקום. כיום מסומנים הקברים באופן ברור בשטח.

## קישורים חיצוניים
* אלי אלון, בית הקברות בו קבורים מתי מעברת העולים זרעין, באתר News1, ינואר 2020
* 

## הערות שוליים

זרעין
קטגוריה:עמק יזרעאל
קטגוריה:יישובים שהוקמו ב-1950
מוצב שקד

**מוצב שקד** היה מוצב של צה"ל על רכס שקד, ברצועת הביטחון בלבנון. המוצב היה ממוקם מצפון מזרח למושב אביבים וממערב לקיבוץ מלכיה, כ-1 ק"מ מצפון לגבול הצפון. המוצב חלש על שטחים מצפון מערב – העיירה בינת ג'בייל והכפרים יארון ומארון א-ראס, מצפון - הכפר עייתרון, וצפון מזרח על גדר המערכת ושטחי קיבוץ מלכיה.

המוצב היה מאויש במחלקת חיל הרגלים, ולעיתים בצוות טנק ובמכ"ם קשת.

עם נסיגת צה"ל מרצועת הביטחון, ננטש המוצב, ובמקום הוקם מוצב של חזבאללה עד למלחמת לבנון השנייה שבה הופצץ על ידי חיל האוויר ומאז לא שוקם.

ב-8 באוקטובר 2024 במסגרת התמרון הקרקעי במלחמת חרבות ברזל פלס"ר חטיבת עציוני (6) כבשו את המוצב ולאחר מכן סרקו את כל מרחב השקד. 

לאחר סיום התמרון בלבנון נשאר מוצב שקד כמוצב קדמי שצה"ל מחזיק בשל חשיבותו האסטרטגית לשלום הגליל.

## מבנה המוצב
המוצב הוקם על גבעה ששולטת על המרחב שמסביבה. המבנה שלו היה כמו רוב המוצבים – סוללת עפר גבוהה שהקיפה אותו, עם עמדות שמירה ותצפית. היה בו בניין חמ"ל, מטבח, חדר אוכל, חדר תדריכים, שירותים ומקלחות, מגורי סגל.

## דרכי ההגעה למוצב
הדרך למוצב הייתה סלולה ומצדו הדרומי של ההר, ועל כן מוגנת יחסית. הכניסה הייתה מתבצעת באמצעות רכב בט"שית.

## ראו גם
* רצועת הביטחון
* המערכה ברצועת הביטחון

## לקריאה נוספת
* אהוד ערן, **תמצית געגוע: סיפורו של [[ארז גרשטיין]] והמלחמה בלבנון**, תל אביב: ידיעות ספרים, 2007, 
* משה (צ'יקו) תמיר, **[[מלחמה ללא אות]]**, תל אביב: מערכות - משרד הביטחון, 2005, 

## קישורים חיצוניים
* מוצב שקד, באתר "מפת סיפור מוצבי אזור הביטחון בלבנון"

ממוזער|מרכז|771x771 פיקסלים|תמונה פנורמית של הכניסה למוצב

שקד
חבקוק (דונטלו)

**חבקוק** (באיטלקית: **Zuccone**) הוא פסל שיש של הפסל דונטלו, שהושלם בין השנים 1423–1435 ומתאר את חבקוק הנביא. הוא נחצב בגודל טבעי (195x54x38 ס"מ) ומוצג במוזיאון הדואומו בפירנצה.

## היסטוריה ורקע
אחד הנושאים החביבים על דונטלו היה ייצוג אנשים דתיים שחוו חוויה דתית קיצונית שהביאה אותם לתובנות אלוהיות מעבר להבנתם של האנשים הרגילים. הצורה שבה דונטלו הציג דמויות קדושות הייתה שונה לחלוטין מזו של רוב האמנים בתקופתו, שלא תיארו קדושים כסובלים. חבקוק, אשר ספרו הקצר מתאר את עלייתם של הבבלים, הוא אחד הניסיונות הראשונים של דונטלו לייצג דמות כזאת. המילה הראשונה בספר חבקוק היא "הַמַּשָּׂא", ומעולם לא היה כובד המשא של הנבואה מתואר בצורה כה בהירה כמו בפסל זה. האמן מייצג את הנביא כאשר הוא הרוס למשמע ההתגלות הנבואית, עליה הוא עכשיו חייב לדווח.

הפסל הוזמן עבור גומחה במגדל הפעמונים קמפנילה די ג'וטו בקתדרלה של העיר פירנצה.
מראהו של חבקוק קירח וכה רחוק משלמות, עד שהפלורנטינים העניקו לו את הכינוי העממי zuccone, שמשמעותו "שוטה". וזארי מייחס בספרו חיי הציירים, הפסלים והאדריכלים הדגולים ביותר את הכינוי לבן המקום שמת בשנת 1416, הוא היה קירח ובעל גולגולת מוארכת. וזארי גם מציין שדונטלו נהג להישבע על הפסל בכל היקר לו.
נאמר כי דונטלו צעק "דַּבֵּר, לעזאזל, דַּבֵּר!" לעבר השיש כשהוא פיסל אותו.

חבקוק הוא אחד מארבעת הפסלים האחרונים שנחצבו בין 1420 ל-1435 והיו מיועדים עבור גומחות בצד הצפוני והפחות נראה לעין של מגדל הפעמונים, בסמוך לחומת הקתדרלה. עם סיום יצירת הפסלים, היו עובדי הקתדרלה כה מרוצים שהם הציבו אותם בצד המערבי, והחשוב ביותר מכיוון שהוא מקביל לחזית. אחד משלושת הפסלים האחרים הוא ירמיהו, גם הוא של דונטלו.

הפסלים הועברו למוזיאון בשנת 1937 ובמקומם הוצבו עותקים.

## תיאור וסגנון
ממוזער|תקריב
חבקוק נמנה עם יצירות המופת של פיסול הרנסאנס בכלל ודונטלו בפרט. הוא באופן משמעותי רב הבעה בהשוואה ליצירותיו הקודמות של דונטלו, כמו שלושת הפסלים בצד המזרחי של מגדל הפעמונים (הנביא חסר הזקן, הנביא המהורהר ועקדת יצחק).

הפסל ידוע בנטורליזם שלו, אשר מבדיל אותו מרוב הפסלים שהוזמנו באותה תקופה. הוא תואר כפסל השיש החשוב ביותר של המאה ה-15.

הנביא מוצג כאדם זָקֵן, קירח ובעל רזון סגפני, הלבוש טוניקה ומעליה טוגה ארוכה המשתפלת מכתפו השמאלית ויוצרת קפלים אנכיים עמוקים המדגישים את הוד הדמות ויסוריה הפנימיים. הפה פתוח למחצה, והעיניים שקועות ועמוקות. המבט עז ומופנה מטה, כלומר לעבר הצופים מכיוון שהגומחה הייתה בגובה רב.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:דונטלו
קטגוריה:פיסול של תקופת הרנסאנס
קטגוריה:פירנצה: פסלים
טים לגלר

**טימותי יוג'ין "טים" לגלר** (באנגלית: **Timothy Eugene "Tim" Legler**; נולד ב-26 בדצמבר 1966) הוא כדורסלן עבר אמריקאי, אשר שיחק באופן פעיל בין השנים 1988–1999. לאורך 10 עונותיו בליגת ה-NBA שיחק עבור 6 קבוצות שונות, ורשם ממוצעים כוללים של 7.0 נקודות, 1.6 ריבאונדים ו-1.3 אסיסטים למשחק. בעונת , במהלכה הוביל את כל שחקני ה-NBA באחוזי קליעה לשלוש (52.2%), זכה בתחרות השלשות.

מאז שנת 2000 משמש לגלר כפרשן של משחקי ה-NBA מטעם רשת ESPN.

## קריירת מכללות
לגלר נולד בוושינגטון די. סי., וגדל בריצ'מונד, וירג'יניה. בין השנים 1984–1988 למד באוניברסיטת לה סאל אשר בפילדלפיה, וב-4 עונותיו בקבוצת הכדורסל שלה קלע 14.0 נקודות בממוצע למשחק. בעונת 1987/1988 העפילה הקבוצה לטורניר אליפות המכללות, בהובלתם של לגלר וליונל סימונס, אולם הפסידה בסיבוב הראשון מול אוניברסיטת המדינה של קנזס, בה שיחק מיץ' ריצ'מונד.

## קריירת משחק
לאחר שלא נבחר על ידי אף קבוצה בדראפט ה-NBA 1988 חתם לגלר על חוזה בקבוצת "אומהה פייסרס" מליגת ה-CBA, ובשנים הבאות שיחק לתקופות קצרות גם בלימוז' מליגת העל הצרפתית, ובפיניקס סאנס, דנוור נאגטס ויוטה ג'אז מליגת ה-NBA.

בשנת 1993 חתם בדאלאס מאבריקס, במדיה קלע 8.7 נקודות בממוצע למשחק וקיבע את מעמדו כשחקן רוטציה קבוע. בעונת  שיחק עבור גולדן סטייט ווריורס.

בעונת  קלע שיא קריירה של 9.6 נקודות בממוצע למשחק כשחקן וושינגטון בולטס, ואף הוביל את כל שחקני הליגה עם 52.2% קליעה לשלוש. בסוף-שבוע האולסטאר 1996 זכה בתחרות השלשות, לאחר שגבר על דניס סקוט בסיבוב הגמר. ב-4 העונות הבאות שותף ב-76 משחקים בסך הכול, מתוך 296 המשחקים של קבוצותיו, בשל פציעה חוזרת בגבו. באוקטובר 1999 חתם על חוזה בגולדן סטייט, וכחודשיים לאחר מכן שוחרר מהקבוצה ופרש ממשחק, בגיל 33.

בעת פרישתו ניצב לגלר במקום הרביעי בתולדות ה-NBA באחוזי קליעה ל-3 בקריירה, אחרי סטיב קר, יוברט דייוויס ודראז'ן פטרוביץ', עם 43.1%.

## קישורים חיצוניים

## הערות שוליים

קטגוריה:אמריקאים ילידי וושינגטון די. סי.
קטגוריה:כדורסלנים אמריקאים
קטגוריה:וושינגטון די. סי.: כדורסלנים
קטגוריה:כדורסלני אוניברסיטת לה סאל
קטגוריה:שחקני NBA שלא נבחרו בדראפט
קטגוריה:כדורסלני פיניקס סאנס
קטגוריה:כדורסלני דנוור נאגטס
קטגוריה:כדורסלני לימוז'
קטגוריה:כדורסלני יוטה ג'אז
קטגוריה:כדורסלני דאלאס מאבריקס
קטגוריה:כדורסלני גולדן סטייט ווריורס
קטגוריה:כדורסלני וושינגטון בולטס
קטגוריה:זוכי תחרות השלשות של ה-NBA
קטגוריה:פרשני כדורסל אמריקאים
קטגוריה:כדורסלני וושינגטון ויזארדס
קטגוריה:אמריקאים שנולדו ב-1966
שער הרחמים (שיר)

"**שער הרחמים**" הוא שיר מאת מאיר בנאי מתוך אלבומו הרביעי, "וביניהם".

## רקע
השיר יצא לאור ב-1992, כסינגל מתוך האלבום "וביניהם", שהגיע למעמד "אלבום פלטינה", על מכירת 40,000 עותקים.

מילות השיר נכתבו והולחנו על ידי מאיר בנאי. השיר מורכב משני בתים, וביניהם פזמון חוזר. השיר הוא בלדת רוק שקטה, בה מתאר הדובר את געגועיו לשער הרחמים, אחד משערי העיר ירושלים, העיר בה נולד בנאי.
[ממוזער|הפזמון החוזר של השיר שער הרחמים, ב[הכתב העברי הקדום|כתב עברי קדום. כתובת על קיר בשוק הכרמל, אזור כרם התימנים, תל אביב.]]
השיר הגיע בשיאו למקום ה-3 במצעד השבועי של רשת ג', תוך ששהה בו כ-28 שבועות רצופים. במצעד השנתי של התחנה, דורג השיר במקום ה-14, באותו מצעד, זכה בנאי בתואר "זמר השנה".

## גרסאות כיסוי
לשיר בוצעו גרסאות כיסוי רבות על ידי אמנים רבים, בהם:
* ב-1995, ביצע הזמר דוד ד'אור את השיר במסגרת אלבום ההופעה, דוד ושלמה.
*בשנת 2004 הוציאו הזמרים שמעון טפטה, שירלי לילו והראל מויאל גרסת כיסוי של השיר במסגרת התכנית "כוכב נולד".
*בשנת 2008 הוציא השחקן אילן רוזנפלד גרסת כיסוי של השיר במסגרת הסדרה "הפיג'מות" בפרק "פיתוח קול".
* ב-2011, ביצע הזמר אלי לוזון את השיר במסגרת האלבום "שני צדדים למטבע".
* ב-2012, ביצעה להקת אתניX את השיר במסגרת ערב יום הזיכרון לחללי מערכות ישראל באמפי פארק בראשון לציון.
* ב-2017, לכבוד יום ירושלים, שר אחיו של בנאי, אביתר בנאי, את השיר בהופעה על חומות ירושלים.
* ב-2017, ביצעה מירי מסיקה את השיר במסגרת הופעה שלה בקיסריה ובמסגרת יום הזיכרון לשואה ולגבורה.
* ב-2020, ביצעו שולי רנד ו"כנסיית השכל" את השיר במסגרת הפרויקט "זה הזמן לסלוח" של העיתון "מקור ראשון" ובמסגרת יום הזיכרון.
* ב-2022, ביצעה נרקיס את השיר במסגרת יום הזיכרון בבריכת הסולטן.
* ב-2023, הקליטה יובל דיין את השיר לרגל יום הזיכרון לשואה ולגבורה.

## קישורים חיצוניים

* 
* 
* לדף השיר באתר הספרייה הלאומית

## הערות שוליים

קטגוריה:שירי מאיר בנאי
קטגוריה:שירים בעברית
קטגוריה:שירים שהולחנו על ידי מאיר בנאי
קטגוריה:שירי זיכרון חללי מערכות ישראל
קטגוריה:בלדות רוק
קטגוריה:סינגלים בהוצאת NMC יונייטד אנטרטיינמנט
מקסי ג'אז

**מקסוול פרייזר** (באנגלית: **Maxwell Fraser**; 14 ביוני 1957 – 23 בדצמבר 2022), הידוע בשם הבמה **מקסי ג'אז** (**Maxi Jazz**), היה מוזיקאי, ראפר, זמר-יוצר ודי. ג'יי. בריטי. נודע בעיקר בשל תפקידו כסולן המוביל של להקת פיית'לס.

## קריירה מוזיקלית
### קריירת היפ-הופ
ג'אז הקים את להקת "The Soul Food Cafe System" בשנת 1984 והיה התקליטן שלה. הסגנון המוזיקלי היה מוזיקת היפ-הופ אליה נחשף שנה לפני כן. בשנים 1985–1986 שידר את התוכנית "In the Soul Kitchen with DJ Maxi Jazz" בתחנת הרדיו הפיראטית Reach FM ששידרה בלונדון. בשנת 1987 העביר את התוכנית לתחנת LWR, שהייתה אף היא תחנה פיראטית. בשנת 1992 הקים את חברת "נמו רקורדס" על מנת להוציא לאור את חומרי הלהקה שיצאו כשלושה מיני-אלבומים. הלהקה החלה להופיע ושימשה כמופע חימום לאומנים דוגמת ג'אמירוקוואי באמסטרדם, להקת Soul II Soul בברצלונה וג'ייסון רבלו בברזיל. בשנת 1996 הקליטה הלהקה את האלבום "Original Groovejuice vol.1". לאחר התפרקות הלהקה שיתף פעולה עם ג'ה וובל ברחבי אירופה.

בשנת 2002 השתתף יחד עם רובי ויליאמס בשיר "My Culture" של ההרכב "1 Giant Leap". בשנת 2006 שיתף פעולה עם טייסטו בשיר "dance4life".

### פיית'לס
ג'אז פגש את רולו ארמסטרונג באולפן והשניים הקימו את להקת פיית'לס בשיתוף סיסטר בליס (איילה בן טובים) וג'יימי קאטו. ג'אז האמין בזרם הסוקה גאקאי, המהווה חלק מהבודהיזם היפני. אמונתו הדתית העמוקה והניגוד לעמדות החברים האחרים בלהקה באים לידי ביטוי בשם הלהקה, שנבחר תוך כדי כתיבת השיר "Salva Mea". ארמסטרונג ביקש מג'אז לכתוב שיר על תסכול, נושא אליו התחבר ג'אז דרך חוויות אישיות שאירעו לו בעבר. השיר נע בקוטביות בין קצביות שמחה ובין מוזיקה מלנכולית. בכתיבתו הוא מרבה לעסוק בנושאים אישיים וחברתיים כולל נגיעה בנושאים אקטואליים ופרשנויות חברתיות.

בשנת 2015 הקים את ההרכב "Maxi Jazz & The E-Type Boys" בו הוא שימש כזמר וכגיטריסט. הלהקה הופיעה בפסטיבלים שונים, לעיתים במקביל להופעות של פייתל'ס באותם האירועים.

## מכוניות ומרוצי מכוניות
ג'אז היה חובב מכוניות והחזיק ברשותו מספר מכוניות מרוץ ביניהן סובארו אימפרזה P1, פורד אסקורט MK2 RS2000, פורד סיירה קוסוורת' וניסאן 350Z. במהלך השנים השתתף במספר מרוצים. בשנת 2000 הצטרף לסבב אליפות הפורד פיאסטה הבריטית, אך השתתף רק באופן חלקי בשל התנגשות עם הופעות של הלהקה. בדצמבר 2001 נפצע בתאונה במהלך מרוץ, דבר שהוביל לביטול של מספר הופעות של פייתל'ס בשבועות שלאחר מכן.

## חיים אישיים
התגורר בלונדון. היה בודהיסט מהזרם הניצ'ירני, וחבר בארגון "Burma Campaign UK" הפועל למען זכויות האדם בבורמה (מיאנמר).

נפטר בביתו שבלונדון ב-23 בדצמבר 2022, בגיל 65.

## קישורים חיצוניים

* 

## הערות שוליים

קטגוריה:זמרים בריטים
קטגוריה:פיית'לס
קטגוריה:אמנים בריטים הידועים בשם במה
קטגוריה:ראפרים בריטים
קטגוריה:בריטים שנולדו ב-1957
קטגוריה:בריטים שנפטרו ב-2022
בזבוז אדום-מצח

ממוזער|בזבוז אדום מצח
**בַּזבוז אדום מצח** (שם מדעי: *Serinus pusillus)* היא מין ציפור קטנה ממשפחת הפרושיים החיה ברחבי אסיה.

## תיאור

בזבוז זה קטן מקרוביו הבזבוז האירופי ובזבוז הלבנון. הוא בולט במצחו האדום וראשו ובטנו השחורים. שאר גופו בצבע חום צהבהב המפוספס בפסים כהים. אורכו 11–12 סנטימטרים. הזכר והנקבה דומים בהופעתם.

## תפוצה ובתי גידול
נפוץ בקווקז הטורקי והאיראני, צפון המזרח התיכון, מונגוליה ואף באזורים מסוימים של ההימלאיה ההודית. הוא חולף בישראל בחורף (לרוב בחודש נובמבר) אם כי זהו מאורע נדיר. כאשר הוא בארץ, ניתן לראותו בהר חרמון, נחל ראש פינה, השומרון והרי הגליל.

## רבייה
בטורקיה, הרבייה מתרחשת בין אפריל ליולי כשבקווקז הרבייה מתרחשת בחציון השני של מאי לעומת אמצע מאי עד יוני באיראן. הדגירה נמשכת כ-11–16 ימים כאשר רק הנקבה דוגרת על הביצים, הנקבה מטילה 3–5 ביצים בצבע לבן מנוקד בחום. הקן יהיה מסודר וקומפקטי ויהיה עשוי מדשא יבש, זרדים, גבעולים וטחב. הקן ממוקם בדרך כלל על עצים או בראש צוק בלתי נגיש אך ישנם גם קנים בנקיקים וחרירים.

## קישורים חיצוניים

* בזבוז אדום מצח מתוך אתר תצפית
* בזבוז אדום מצח מתוך אתר הצפרות הישראלי
* בזבוז אדום מצח
* בזבוז אדום מצח מתוך אתר ADW
## הערות שוליים

קטגוריה:בעלי חיים שתוארו ב-1811
קטגוריה:טקסונים שתוארו בידי פטר סימון פאלאס
קטגוריה:פרושיים
קטגוריה:ארץ ישראל: פרושיים
המפלגה השמרנית (נורווגיה)

**המפלגה השמרנית** היא מפלגה ליברלית-שמרנית בנורווגיה, המהווה את המפלגה העיקרית של מרכז הימין הנורווגי והמפלגה המובילה בקבינט. מנהיגת המפלגה הנוכחית היא ראש ממשלת נורווגיה לשעבר ארנה סולברג.

בבחירות הלאומיות בספטמבר 2013, השמרנים סיימו שמונה שנות שלטון של מפלגת העבודה כאשר קואליציה של המפלגה השמרנית ומפלגת הקידמה (FrP) נכנסה לממשלה על בסיס הבטחות להפחתת מיסים, שירותים טובים יותר וכללים מחמירים יותר בנושא הגירה, בתמיכת המפלגה הליברלית והמפלגה הנוצרית הדמוקרטית. לאחר הניצחון בבחירות, אמרה סולברג כי זכייתה הייתה "ניצחון בחירות היסטורי למפלגות הימין".

המפלגה דוגלת בליברליזם כלכלי, הפחתת מיסים וזכויות הפרט ומגדירה עצמה "מפלגת קידמה שמרנית". מבחינה היסטורית זו הייתה המפלגה הפרו-אירופית הבולטת ביותר בנורווגיה, ותמכה בצירוף נורווגיה לאיחוד האירופי במהלך משאל העם ב-1972 וגם ב-1994. המפלגה בדרך כלל תומכת בהפרטה למחצה, באמצעות שירותים פרטיים במימון מדינה ואמצעים קשוחים להשלטת חוק וסדר.

המפלגה, שהוקמה בשנת 1884, היא המפלגה הפוליטית השנייה הוותיקה ביותר בנורווגיה אחרי המפלגה הליברלית. בעידן שבין המלחמות, אחת המטרות העיקריות של המפלגה הייתה להשיג ברית מרכז-ימין נגד תנועת הפועלים הצומחת, כאשר המפלגה נכנסה לדעיכה. בעידן שלאחר המלחמה עד 2005 המפלגה השתתפה בשש ממשלות; שתי ממשלות לאומיות משנות השישים (הקבינט של לינג והקבינט של ברטן), ממשלת מיעוט של המפלגה השמרנית משנות השמונים (הקבינט הראשון של ווילוך), שתי ממשלות של שלוש-מפלגות משנות השמונים (הקבינט השני של וילוך והקבינט של סייס) ובשנות האלפיים עם הקבינט השני של בונדוויק.
ממוזער| אמיל סטאנג, מייסד

## יושבי ראש ומנהיגי המפלגה
[ממוזער|יו"ר המפלגה וראשת הממשלה [ארנה סולברג.]]
ממוזער|ראש הממשלה לשעבר ויו"ר הסיעה יאן פ. סיס.
ממוזער|ראש הממשלה לשעבר ויו"ר המפלגה קרה וילוך.
* אמיל סטאנג, 1884–1889
* כריסטיאן הומן שוויגארד, 1889–1891
* אמיל סטאנג, 1891–1893
* כריסטיאן הומן שוויגארד, 1893–1896
* אמיל סטאנג, 1896–1899
* פרנסיס הגרופ, 1899-1902
* אולה לארסן סקאטבול, 1902–1905
* אדמ. הרביץ, 1905–1907
* פרדריק סטאנג, 1907–1911
* ג'נס ברטלי, 1911–1919
* אוטו בהל הלורסן, 1919–1923
* איבר לייק, 1923–1926
* קרל יואכים המברו, 1926–1934
* יוהאן ה. אנדרסן, 1934–1937
* אולה לודוויג Bærøe, 1937–1940
* ארתור נורדלי, 1945-1950
* קרל יואכים המברו, 1950–1954
* אלב קיוס, 1954–1962
* סג'ור לינדברבק, 1962–1970
* קרה וילוך, 1970–1974
* ארלינג נורוויק, 1974–1980
* יו בנקוב, 1980–1984
* ארלינג נורוויק, 1984–1986
* רולף פרסטוס, 1986–1988
* קאצ'י קולמן פיב, 1988
* יאן פ. סיס, 1988–1991
* קאצ'י קולמן פיב, 1991–1994
* יאן פטרסן, 1994–2004
* ארנה סולברג, 2004-

## ראו גם

* המפלגה השמרנית (בריטניה)

## קישורים חיצוניים

* 

* המפלגה השמרנית - מידע באנגלית
* Unge Høyre - האתר הרשמי של השמרנים הצעירים
* Høyres Studenterforbund - אתר התאחדות הסטודנטים השמרנים
* תוצאות הבחירות למפלגה השמרנית בבחירות המקומיות בשנת 2011

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:נורווגיה: מפלגות שמרניות
קטגוריה:נורווגיה: מפלגות ליברליות
קטגוריה:נורווגיה: מפלגות
קרן דוניץ

**קרן דוניץ** (נולדה ב-1986), ידועה גם בשם הבמה **קרן דן** (**KerenDun**), היא זמרת-יוצרת, מפיקה מוזיקלית ומוזיקאית ישראלית.

## ביוגרפיה
נולדה ב-1986 וגדלה בסביון כאחת משלוש בנותיהם של אסתר ויעקב דוניץ. אחותן של דנה דוניץ, זמרת ושחקנית שהתמודדה בתוכנית הריאליטי "גריז" ושל מאיה דוניץ, פסנתרנית, מלחינה, זמרת, מנצחת מקהלות ואמנית סאונד. למדה בבית הספר לאומנויות תלמה ילין. מתגוררת בתל אביב.

בין השנים 2008 עד 2014 הופיעה לפרקים יחד עם ההרכב "לא דובים".

ב-2011 הקימה יחד עם המפיק יובל חבקין את ההרכב "באטרינג טריו" (Buttering Trio). באותה השנה, הוציאו את המיני-אלבום הראשון שלהם, "Party Bear".

באוגוסט 2012 הוציאה דוניץ את אלבום הסולו הראשון שלה, "Subconscious Leak", דרך חברת התקליטים הישראלית הבינלאומית "Raw Tapes".

בפברואר 2013 הוציאו "באטרינג טריו" את אלבומם הראשון, "Toast". בנובמבר 2014 הוציאו את אלבומם השני, "Jam".

באוקטובר 2013 הוציאה דוניץ את המיני-אלבום, "Shakin' The Tips".

ב-2015 הייתה דוניץ שותפה להקמת ההרכב "LBT". (ראשי תיבות של Live Beat Tapes) יחד עם בנו הנדלר, ריג'ויסר, אקו, אמיר ברסלר, יונתן אלבלק, רבל סאן, יודקו, מו ריון ודי ג'יי מש. בפברואר של אותה השנה, הוציאו את אלבום הבכורה שלהם, "The Singles".

במרץ 2015 הוציאה דוניץ יחד עם המוזיקאי מיכאל כהן את המיני-אלבום "The Weight".

באוגוסט 2015 הוציאה אלבום משותף יחד עם המפיק "יודקו", "What It Is".

במרץ 2016 הוציאה יחד עם הראפרית אקו את האלבום "Yay4Nay".

בנובמבר 2016 יצא אלבומם השלישי של שלישיית "באטרינג טריו", "Threesome".

## דיסקוגרפיה
### סולו
; אלבומי אולפן
* 2012: Subconscious Leak
* 2016: Yay4Nay - עם אקו

; מיני-אלבומים
* 2013: Shakin' The Tips
* 2015: The Weight - עם מיכאל כהן

### Buttering Trio
; אלבומי אולפן
* 2013: Toast
* 2014: Jam
* 2016: Threesome

; מיני-אלבומים
* 2011: Party Bear

### LBT
; אלבומי אולפן
* 2015: The Singles

## קישורים חיצוניים

* 

קטגוריה:זמרות-יוצרות ישראליות
קטגוריה:זמרים-יוצרים ישראלים
קטגוריה:מוזיקאי ג'אז
קטגוריה:מפיקות מוזיקליות ישראליות
קטגוריה:מפיקים מוזיקליים ישראלים
קטגוריה:סקסופוניסטים ישראלים
קטגוריה:נגניות ישראליות
קטגוריה:מוזיקאיות ישראליות
קטגוריה:מוזיקאים ישראלים
קטגוריה:נגני ג'אז: סקסופוניסטים
קטגוריה:בוגרות תלמה ילין
קטגוריה:בוגרי תלמה ילין
קרן
קטגוריה:ישראליות שנולדו ב-1986
קטגוריה:ישראלים שנולדו ב-1986
סמטת הטורנדו

[ממוזער|מפת שכיחות ההיווצרות של סופות טורנדו בעוצמה גבוהה לפי אזורים בגודל 6,397 קילומטרים רבועים בין השנים [1950 עד 2006. הצבעים הכהים יותר מדגישים את האזורים עם הכמות הגדולה ביותר של סופות טורנדו להם בעיקר מיוחס המונח "סמטת הטורנדו"]]
[ממוזער|טורנדו משתולל ב[קנזס.]]

**סמטת הטורנדו** (באנגלית: **Tornado Alley**) הם אזורים בארצות הברית, הנמצאים בעיקר באזור המישורי שבין הרי הרוקי להרי האפלצ'ים, בהם יש את השכיחות הגדולה ביותר להיווצרות של סופות טורנדו.

השימוש הראשון במונח היה בשנת 1952 בכותרת של פרויקט מחקר לחקר תנאי מזג אוויר קשים באזורים של טקסס, לואיזיאנה, אוקלהומה, קנזס, דקוטה הדרומית, איווה ונברסקה.

באזורי סמטת הטורנדו סטנדרט הבנייה לעיתים קרובות מחמיר יותר מזה המקובל בחלקים אחרים של ארצות הברית, כאשר אנשים מחויבים בין היתר לבנות גגות מחוזקים, מרתפי סערה, ולהתקין צופר טורנדו.

מבחינה סטטיסטית מרבית סופות הטורנדו בארצות הברית מתרחשות במדינת טקסס. הזמן בשנה עם התדירות הגבוהה ביותר של סופות טורנדו משתנה משנה לשנה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ארצות הברית: מזג אוויר
כלכלת בית

ממוזער|מורת כלכלת בית בסיאטל, 1953
ממוזער|שיעור כלכלת בית בבתי ספר ויטגנשטיין ריפנשטיין, 1985
**כלכלת בית** הוא מקצוע ותחום לימוד העוסק במערכת היחסים בין יחידים, משפחות, קהילות והסביבה בה הם חיים.

בעוד שקורסי כלכלת בית היו חשובים במיוחד לאורך ההיסטוריה, שכן הם סיפקו לנשים את האפשרות לקבל השכלה גבוהה והכשרה מקצועית, בעולם בו אפשרויות אלו לא היו זמינות לנשים, בעת המודרנית תחום כלכלת הבית מספק כישורים חיוניים הן לגברים והן לנשים - כגון בישול, תפירה, חינוך לצרכנות נבונה, תזונה, ניהול כספים וכלכלת המשפחה.

שיעורי כלכלת בית קיימים בבתי ספר תיכוניים, במכללות ובאוניברסיטאות ברחבי העולם, כמו גם בבתי ספר מקצועיים ובמרכזי חינוך למבוגרים.

## קישורים חיצוניים

* 

*
קטגוריה:מיקרו-כלכלה
קטגוריה:כישורי חיים
הונורה קאבונגו

**הונוגרה קאבונגו** (בצרפתית: **Honoré Kabongo**; נולד ב-1 בינואר 1985) הוא כדורגלן עבר רואנדי, ששיחק בעמדת החלוץ.

## קריירה
קאבונגו התחיל את הקריירה שלו ברנייסאנסה קיגאלי המקומית.

בשנת  הצטרף לפטרו מסמכלן מהליגה הבלגית השנייה בה שיחק חצי שנה ולאחר מכן חתם בסקאריאספור הטורקית.

בינואר  הגיע להתרשמות בהפועל פתח תקווה ואף רשם הופעה במסגרת גביע הטוטו נגד מכבי הרצליה, אך ב-30 בינואר חתם בהכח עמידר רמת גן בה שיחק עד לסיום העונה.

בקיץ  חזר לרואנדה וחתם בקיגאלי. בהמשך שיחק בסאמוט סונגראם מליגת העל התאילנדית ויאנג אפריקן הטנזני.

קאבונגו אמנם נולד ברפובליקה הדמוקרטית של קונגו, אך בחר לייצג את נבחרת רואנדה, על אף ששיחק בנבחרת הנוער של קונגו. במדי רואנדה שיחק 6 משחקים ללא שער.

## קישורים חיצוניים

## הערות שוליים

קטגוריה:הרפובליקה הדמוקרטית של קונגו: כדורגלנים
קטגוריה:כדורגלנים רואנדים
קטגוריה:הרפובליקה הדמוקרטית של קונגו: חלוצי כדורגל
קטגוריה:חלוצי כדורגל רואנדים
קטגוריה:כדורגלני סקאריאספור
קטגוריה:כדורגלני הכח עמידר רמת גן
קטגוריה:כדורגלנים זרים בישראל
קטגוריה:כדורגלני נבחרת רואנדה
קטגוריה:ספורטאים זרים בבלגיה
קטגוריה:ספורטאים זרים בטורקיה
קטגוריה:ספורטאים זרים בישראל
קטגוריה:ספורטאים זרים בתאילנד
קטגוריה:ספורטאים מהרפובליקה הדמוקרטית של קונגו בבלגיה
קטגוריה:ספורטאים מהרפובליקה הדמוקרטית של קונגו בטורקיה
קטגוריה:ספורטאים מהרפובליקה הדמוקרטית של קונגו בישראל
קטגוריה:אישים מהרפובליקה הדמוקרטית של קונגו שנולדו ב-1985
קטגוריה:רואנדים שנולדו ב-1985
ת'ורסטיין איינרסון

**ת'ורסטיין איינרסון** (; נולד ב-19 במרץ 1996) הוא זמר ופזמונאי אוסטרי-איסלנדי. התפרסם בעקבות הופעתו בתוכנית "Die große Chance".

## ביוגרפיה
ת'ורסטיין איינרסון נולד ב-19 במרץ 1996 ברייקיאוויק, בירת איסלנד לאב איסלנדי ואם אוסטרית. הוא עבר לזלצבורג בפעם הראשונה בגיל חמש, שם אביו למד לשיר. לאחר שלוש שנים הוריו נפרדו והוא חזר בחזרה לרייקיאוויק עם אימו. בגיל אחת עשרה הוא הקים את הלהקה הראשונה שלו. בגיל 14 הוא חזר בחזרה לזלצבורג, שם אביו עבד כזמר אופרה. לאחר שסיים את התיכון שלו הוא עבד כשוליה של טבח.

בשנת 2014 התפרסם איינרסון לראשונה כשלקח חלק בתוכנית הטלוויזיה "Die große Chance" האוסטרית והתמקם במקום הרביעי. בשנת 2015 הוא זכה בפרס בטקס פרסי אמדאוס בקטגוריית פזמונאי השנה.

בשנת 2016 יצא אלבומו הראשון של איינרסון, "1", הוא כלל בתוכו שירים בשפה האנגלית והוא הגיע למקום השישי במצעד האלבומים האוסטרי. בשנת 2017 הוא יצא לסבב הופעות באירופה ביחד עם להקת Söhne Mannheims. האלבום השני של איינרסון, "Ingl" שיצא בשנת 2019, מושר גם הוא באנגלית עם שילוב של השפה האיסלנדית והשפה הגרמנית בחלק מהשירים (כמו בשירו "Symphony" שמושר בחלקו באיסלנדית). אלבום כבש את המקום הרביעי במצעד האלבומים האוסטרי.

## דיסקוגרפיה
### אלבומים
* 2016 - 1
* 2019 - Ingl

## קישורים חיצוניים

## הערות שוליים

קטגוריה:זמרים איסלנדים
קטגוריה:זמרים אוסטרים
קטגוריה:אוסטרים שנולדו ב-1996
סרז' דאסו

**סרז' דאסו** (בצרפתית: **'Serge Dassault**; 4 באפריל 1925 – 28 במאי 2018) היה מיליארדר, איש עסקים ופוליטיקאי שמרן ממוצא יהודי. היה יושב ראש ומנכ"ל קבוצת דאסו.

לפי פורבס, הונו נאמד בשנת 2016 בכ-15 מיליארד דולר.

## ראשית חייו
סרז' דאסו היה בנם של מדליין (לבית מינקס) ומרסל דאסו, ממנו ירש את קבוצת דאסו. שני הוריו היו יהודים שהמירו דתם לנצרות קתולית. בשנת 1929 הקים אביו את תעופת דאסו. במהלך מלחמת העולם השנייה הוא נכלא עם כל משפחתו. אביו נשלח לבוכנוואלד, לאחר שסירב לאפשר שיתוף פעולה של החברה שלו בורדו-אווירונאוטיקה, עם תעשיית התעופה הגרמנית.

סרז' למד בתיכון ג'נסון דה סאלי. הוא סיים שני תארים בהנדסה מטעם אקול פוליטקניק (1946) וסופיירו (1951). בשנת 1963 קיבל תואר שני במנהל עסקים מטעם בית הספר הגבוה ללימודי תעשייה וניהול בפריז.

## קריירה עסקית
לאחר מות אביו בשנת 1986, המשיך סרז' לפתח את החברה, בעזרת המנכ"לים צ'ארלס אדלנן ואריס טרפיאר. הקבוצה שלו היא גם הבעלים של עיתון לה פיגארו. בדצמבר 1998 הוא נידון לשנתיים מאסר על תנאי בשערוריית אגוסטה הבלגית, וקנסו אותו ב-60,000 פרנק בלגי (כ-1,500 אירו).

## קריירה פוליטית
הוא היה חבר באיחוד למפלגה פוליטית של התנועה העממית, כמו גם בנו אוליבייה, המשמש כסגן באספה הלאומית. הוא היה ראש עיריית לשעבר של העיר קורביל-אסונס, פרבר דרום של פריז. בשנת 2005, הוא חנך בעירו מרכז תרבות איסלאמי.

בשנת 2004 הוא הפך לסנאטור. הוא היה תומך בולט בעמדות שמרניות בסוגיות כלכליות ותעסוקתיות, וטען כי תקנות המיסים והתעסוקה בצרפת פוגעות ביזמות. בנובמבר 2012 התנגד לתוכנית ממשלת ארו לאפשר נישואים חד-מיניים.

## חייו האישיים
דסו התחתן עם ניקול רפאל ב-5 ביולי 1950. נולדו להם ארבעה ילדים: אוליבייה, לורן, תיירי ומארי-הלנה. בנם, אוליבייה, שהיה חבר הפרלמנט הצרפתי, נהרג בהתרסקות מטוס במרץ 2021.

ב-28 במאי 2018 הוא נפטר במפתיע במשרדו שבמטה קבוצת דיסלו בפריז מאי ספיקת לב. בן 93 במותו.

## קישורים חיצוניים

* 

* 

## הערות שוליים

קטגוריה:בוגרי אקול פוליטקניק
קטגוריה:מיליארדרים יהודים
קטגוריה:מיליארדרים צרפתים
קטגוריה:מנכ"לים יהודים
קטגוריה:מנכ"לים צרפתים
קטגוריה:ראשי עיריות בצרפת
קטגוריה:חברי האיחוד למען תנועה עממית
קטגוריה:פוליטיקאים יהודים צרפתים
קטגוריה:ניצולי השואה: צרפת
קטגוריה:צרפתים שנולדו ב-1925
קטגוריה:צרפתים שנפטרו ב-2018
השדרה בגשם

**השדרה בגשם** (באנגלית: **The Avenue in the Rain** היא יצירה בשמן על בד, שנוצרה על ידי הצייר האמריקאי צ'יילד האסאם בשנת 1917. בציור מתוארת השדרה החמישית שבניו יורק המכוסה בדגלי ארצות הברית ביום גשום. זוהי אחת משש יצירות של האסאם שנמצאות בתערוכה קבועה בבית הלבן, וושינגטון די. סי.

## אודות היצירה
בין השנים 1916 עד 1919 האסאם השלים כ-30 ציורים של רחובות עם דגלי ארצות הברית. יצירה זו הושלמה ב-1917, קצת לפני שארצות הברית הצטרפה למלחמת העולם הראשונה. חודש לפני כן, גרמניה הטביעה ספינות של ארצות הברית. בסוף פברואר 1917, נחשף מברק צימרמן וב-16 באפריל ארצות הברית הכריזה על הצטרפותה למלחמה.

הצבעים הדומיננטיים בציור הם אדום, כחול ולבן כסמל לדגל ארצות הברית. ניתן לראות דמויות המחזיקות מטריות, וכן את הרקע המטושטש. הדגלים נראים כמרחפים באוויר, והבניינים שעליהם תלויים לא נראים בציור. הדמויות והדגלים משתקפים במדרכה הרטובה. ייתכן כי האסאם הושפע מיצירותיו של קלוד מונה על יום הבסטיליה.

היצירה נתרמה לבית הלבן ב-1963. הציור היה תלוי בין חדר השינה של ג'ון קנדי לבין חדר האוכל הנשיאותי במשך שנים רבות. בתקופות כהונתם של ביל קלינטון, ברק אובמה ודונלד טראמפ הציור נתלה בחדר הסגלגל.

## שאר היצירות בסדרת הדגלים של האסאם

קובץ:The Fourth of July, 1916 Childe Hassam.jpg|ארבעה ביולי, (1916)
קובץ:Flags on the Waldorf, 1916 Childe Hassam.jpg|הדגלים בוולדוף, (1916)
קובץ:Childe Hassam-Avenue of the Allies-1917.jpg|שדרת בעלי הברית, (1917)
קובץ:Hassam, Flags, fifth avenue.jpg|דגלים, השדרה החמישית, (1918)
קובץ:Childe Hassam - Allies Day.jpg|יום בעלי הברית, (1918)


## קישורים חיצוניים

קטגוריה:ציורים מהמאה ה-20
קטגוריה:גשם באמנות
קטגוריה:ציורי שמן
קטגוריה:ניו יורק בתרבות ובאמנות
קטגוריה:צ'יילד האסאם: ציורים
קטגוריה:ציור אמריקאי
פביאן גרימברג

**אוסבלדו פביאן גרימברג** (נולד ב-6 בפברואר 1962) הוא כדורגלן עבר ארגנטינאי-ישראלי ששיחק בעמדת המגן השמאלי.

## קריירת משחק
גרימברג גדל בואנוס איירס ושיחק בקבוצת ולס סארספילד מליגת העל הארגנטינאית ובהמשך בקבוצת אתלטיקו אלדוסיבי מליגת המשנה הארגנטינאית בניסיונות לא מוצלחים לעלות לליגה הראשונה. הגיע לישראל בתחילת עונת 1988–1989 על ידי אמציה לבקוביץ', שאימן את קבוצת מכבי חיפה. לאחר שקיבל תעודת עולה, שיחק גרימברג במכבי חיפה במשך שנתיים. בעונה הראשונה זכה עם הקבוצה באליפות הליגה, אך נפצע ומיעט לשחק בתחילתה. לעומת זאת השתתף גרימברג ברגעים המכריעים של העונה. בעונה השנייה הרבה גרימברג לשחק וקבוצתו סיימה במקום השלישי.

בעונת 1990–1991 מונה שלמה שרף כמאמן מכבי חיפה והחליט לוותר על גרימברג לאחר מספר משחקים. גרימברג הושאל לקבוצת שמשון תל אביב מהליגה הארצית למשך עונה אחת וסיים איתה במקום החמישי. במדי שמשון הבקיע גרימברג את שערו הראשון בישראל. בעונת 1991–1992 הצטרף לקבוצת מכבי עירוני אשדוד שתכננה עונת עלייה, אך בסוף העונה סיים איתה במקום התשיעי. בעונות 1992–1993 חזר לארגנטינה ושיחק בקבוצת אלמגרו מליגת המשנה הארגנטינאית.

בעונות 1993–1995 חזר לישראל ושיחק בקבוצת הפועל טירת כרמל מליגה א' צפון, איתה סיים במקום החמישי. בעונה השנייה סיימה הקבוצה במקום האחרון וירדה לליגה ב'. בעונת 1995–1996 הצטרף גרימברג לקבוצת מכבי כפר כנא בליגה א' צפון והעפיל איתה בסיום העונה לליגה הארצית. גרימברג המשיך שנתיים נוספות בכפר כנא ופרש ממשחק בגיל 36.

במשחקי המכביה העשרים אימן גרימברג את נבחרת הכדורגל של מכבי ארגנטינה.

## קישורים חיצוניים

* פביאן גרימברג, באתר מכבי חיפה
* טריו ארגנטינוס, מעריב 24 בנובמבר 1988

## הערות שוליים

קטגוריה:כדורגלנים יהודים
קטגוריה:כדורגלנים ארגנטינאים
קטגוריה:כדורגלנים ישראלים
קטגוריה:מגני כדורגל יהודים
קטגוריה:מגני כדורגל ארגנטינאים
קטגוריה:מגני כדורגל ישראלים
קטגוריה:בואנוס איירס: כדורגלנים
קטגוריה:כדורגלני ולס סארספילד
קטגוריה:כדורגלני אלדוסיבי
קטגוריה:כדורגלני מכבי חיפה
קטגוריה:כדורגלני שמשון תל אביב
קטגוריה:כדורגלני מכבי עירוני אשדוד
קטגוריה:כדורגלני מכבי כפר כנא
קטגוריה:עולים בשנות ה-1980
קטגוריה:ישראלים ילידי ארגנטינה
קטגוריה:ישראלים שנולדו ב-1962
כוריסטודרה

[ממוזער|שחזור של [היפלוזאורוס (*Hyphalosaurus*)]]
**כוריסטודרה** (שם מדעי: Choristodera) היא סדרת זוחלים ימיים נכחדת, שהמינים המשתייכים אליה חיו בין היורה התיכון עד לתקופת המיוקן שלפני 175 עד 20 מיליון שנה. כמה חוקרים סוברים שהם התקיימו אף מסוף הטריאס. הסדרה הוגדרה בידי אדוארד קופ ב-1884, והמאובנים של המינים המשתייכים אליה התגלו באמריקה הצפונית, אירופה, אסיה, מזרח טימור ובצפון אפריקה, כשמרבית המאובנים מתוארכים במשך הקרטיקון עד האאוקן הקדום, אז הם החלו להיעלם.
## מאפיינים
בני סדרה זו היו קטנים יחסית לזוחלי ים אחרים, כשחלקם עלו על אורך של 3.5 מטרים ואחרים היו יותר קצרים ממטר אחד. במראם הם הזכירו תנינים שטוחים בעלי רגליים דקות וחרטום צר ומחודד. עם זאת מבנה הלסתות ושריון האוסטאודרם שלהם שונה מאוד מהשריון המחוזק של התנינים האמיתיים, כך שהדמיון ביניהם הוא תוצר של אבולוציה מתכנסת.

החוקרים נחלקו על שיוכם של בני הסדרה, אך מבנה עצמות הגולגולת מרמז על קירבה לאבות הארכוזאורים, מה שמשייך אותם לקבוצה ארכוזאורומורפה, בה גם הפייטוזאוריים.

מינים אלה דמו באורח חייהם אולי לגוויאליים האסייתים וחיו בקרבת ביצות או נהרות רדדים ובהם שלו בעזרת חרטומם בעל עשרות השיניים החרוטיות דגים ויצורי מים קטנים. ככל הנראה הם עלו להטיל ביצים על היבשה.

## מיון
::*סוג *Coeruleodraco*
::*סוג *Cteniogenys*
::*סוג *Irenosaurus*
::*סוג *Khurendukhosaurus*
::*סוג *Lazarussuchus*
::*סוג *Pachystropheus*?
:*משפחה Monjurosuchidae
::*סוג *Monjurosuchus*
::*סוג *Philydrosaurus*
:*משפחה Hyphalosauridae
::*סוג *Hyphalosaurus*
::*סוג *Shokawa*
*תת-סדרה Neochoristodera
**משפחה Champsosauridae
***סוג *Champsosaurus*
**משפחה Simoedosauridae
***סוג קוסמודרקו (*Kosmodraco*)
***סוג *Ikechosaurus*
***סוג *Liaoxisaurus*
***סוג *Simoedosaurus*
***סוג *Tchoiria*

## קישורים חיצוניים

*
קטגוריה:בעלי חיים שתוארו ב-1884
קטגוריה:טקסונים שתוארו בידי אדוארד דרינקר קופ
קטגוריה:מאובני טקסונים שתוארו ב-1884
פרידריך גולוויצר

**פרידריך גולוויצר** (בגרמנית **Friedrich Gollwitzer**; 27 באפריל 1889 – 25 במרץ 1977) היה מפקד בכיר בוורמאכט שפיקד על כוחות במלחמת העולם השנייה.

## ביוגרפיה
### תחילת דרכו
גולוויצר נולד ב-27 באפריל 1889 בבולנהיים שבממלכת בוואריה (אשר הייתה חלק מהקיסרות הגרמנית). ב-1 באוגוסט 1908, הוא התגייס כצוער לצבא הבווארי. הוא סופח לרגימנט הרגלים הבווארי ה-13 ("פרנץ יוזף הראשון, קיסר אוסטריה"), ולאחר שלמד בבית ספר צבאי במינכן הועלה לדרגת לויטננט ב-23 באוקטובר 1910. ב-28 במאי 1913 הוא הועבר לרגימנט ההנדסה המלכותי ה-3. בתחילת 1915 הוא הועבר לרגימנט ההנדסה-מילואים ה-2, ולחם עמו במלחמת העולם הראשונה. ב-1 ביוני של אותה שנה הוא הועלה לדרגת אובר-לויטננט. הוא המשיך להילחם עד סוף המלחמה ביחידות שונות. ב-18 באוגוסט 1918 הוא הועלה לדרגת האופטמן. במהלך המלחמה הוענקו לו מספר עיטורים, ביניהם שתי הדרגות של צלב הברזל.

לאחר המלחמה עם פירוקו של הצבא הקיסרי, הוא מונה באופן זמני למפקד גדוד ברגימנט הרגלים ה-48. עם הקמת הרייכסווהר, הוא הצטרף אליו ושרת ביחידות הנדסה שונות. ב-1 במרץ 1930 הוא הועלה לדרגת מיור. ב-1 בפברואר 1932 הוא מונה למפקד גדוד האימונים של רגימנט הרגלים ה-20 (הבווארי) באמברג. ב-1 באפריל 1934 הוא הועלה לדרגת אוברסט-לויטננט. ב-1 באוקטובר של אותה שנה הוא מונה למפקד הגדוד הראשון של הרגימנט הנ"ל, וב-15 באוקטובר 1935 הוא מונה למפקד רגימנט הרגלים ה-41. ב-1 בינואר 1936 הוא הועלה לדרגת אוברסט.

### מלחמת העולם השנייה

בתחילת מלחמת העולם השנייה הוא לקח חלק במערכה בפולין. ב-1 באוקטובר 1939 הוא הועלה לדרגת גנרל-מיור. בדצמבר של אותה שנה הוא הועבר לפקד על הדיוויזיה ה-193. בתחילת פברואר 1940 הוא הועבר לפקד על הדיוויזיה ה-88. הוא לחם עם הדיוויזיה במהלך המערכה על צרפת ועל ארצות השפלה, ולאחריה קיבלה הדיוויזיה כולה חופשה. ב-1941 נפגשו חיילי הדיוויזיה מחדש, והוצבו ככח כיבוש בצרפת. ב-1 באוקטובר של אותה שנה הועלה לדרגת גנרל-לויטננט, ולחם עם הדיוויזיה שלו במבצע ברברוסה. ב-25 בינואר 1943 הוענק לו הצלב הגרמני בזהב. ב-8 בפברואר של אותה שנה הוענק לו צלב האבירים של צלב הברזל. ב-10 במרץ הוא הועבר לכוחות המילואים. ב-22 ביוני הוא הוחזר שוב לשירות פעיל, ומונה למפקד הקורפוס ה-53. ב-1 בדצמבר הועלה לדרגת גנרל חיל הרגלים. במהלך מבצע בגרטיון ב-1944, הגן הקורפוס שלו על אזור ויטבסק, אולם כותר בידי הסובייטים וגולוויצר וכל אנשיו נפלו בשבי.

### אחריתו
גולוויצר שוחרר מהשבי ב-1955, ועבר להתגורר באמברג שבגרמניה המערבית. ב-1964 נפתחה נגדו חקירה בגין פשעי מלחמה בפולין. עם זאת, החקירה נסגרה ללא ראיות. הוא נפטר ב-25 במרץ 1977.

## קישורים חיצוניים

* פרידריך גולוויצר באתר lexikon-der-wehrmacht 
* פרידריך גולוויצר באתר feldgrau 

## הערות שוליים

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:מפקדי גייסות גרמניה במלחמת העולם השנייה
קטגוריה:אנשי צבא גרמנים במלחמת העולם הראשונה
קטגוריה:חיילי הרייכסווהר
קטגוריה:גרמנים שנשבו במלחמת העולם השנייה
קטגוריה:גרמנים שנולדו ב-1889
קטגוריה:גרמנים שנפטרו ב-1977
אופל אסקונה B

**אופל אסקונה B** (בגרמנית: **Opel Ascona B**) היא מכונית משפחתית, מתוצרת יצרן הרכב הגרמני **[[אופל (יצרן רכב)|אופל]]** (בגרמנית: **Opel Automobile GmbH**), חברת בת של קונצרן הרכב ג'נרל מוטורס, שיוצרה בין השנים 1975–1981 בגרמניה.

## "אופל אסקונה B"

* יוצרו 1,290,407 יחידות.
* מנוע קדמי.
* סוג מנוע: מנועי בנזין ומנוע דיזל.
* סוג הנעה: הנעה אחורית.
* 5 נוסעים (דגם סדאן).

### תאוצות
* תאוצה בין 0–100 קמ"ש היא 20.5 שניות (דגם 1.2 ליטר המפיק 55 כ"ס).
* תאוצה בין 0–100 קמ"ש היא 18.5 שניות (דגם 1.2 ליטר המפיק 60 כ"ס).
* תאוצה בין 0–100 קמ"ש היא 19.0 שניות (דגם 1.3 ליטר המפיק 60 כ"ס).
* תאוצה בין 0–100 קמ"ש היא 17.0 שניות (דגם 1.3 ליטר המפיק 60 כ"ס).
* תאוצה בין 0–100 קמ"ש היא 17.0 שניות (דגם 1.6 ליטר המפיק 60 כ"ס).
* תאוצה בין 0–100 קמ"ש היא 14.0 שניות (דגם 1.6 ליטר המפיק 75 כ"ס).
* תאוצה בין 0–100 קמ"ש היא 15.0 שניות (דגם 1.9 ליטר המפיק 75 כ"ס).
* תאוצה בין 0–100 קמ"ש היא 12.0 שניות (דגם 1.9 ליטר המפיק 90 כ"ס).
* תאוצה בין 0–100 קמ"ש היא 12.0 שניות (דגם 2.0 ליטר המפיק 90 כ"ס).
* תאוצה בין 0–100 קמ"ש היא 11.5 שניות (דגם 2.0 ליטר המפיק 100 כ"ס).
* תאוצה בין 0–100 קמ"ש היא 10.5 שניות (דגם 2.0 ליטר המפיק 110 כ"ס).
* תאוצה בין 0–100 קמ"ש היא 9.8 שניות (דגם 2.0 ליטר המפיק 120 כ"ס).
* תאוצה בין 0–100 קמ"ש היא 7.7 שניות (דגם 2.4 ליטר המפיק 144 כ"ס).
* תאוצה בין 0–100 קמ"ש היא 22.0 שניות (דגם 2.0 ליטר מנוע דיזל).

## דגמים
* "Ascona 1.2 N".
* "Ascona 1.2 S".
* "Ascona 1.3 N".
* "Ascona 1.3 S".
* "Ascona 1.6 N".
* "Ascona 1.6 S".
* "Ascona 1.9 N".
* "Ascona 1.9 S".
* "Ascona 2.0 N".
* "Ascona 2.0 S".
* "Ascona 2.0 E".
* "Ascona i2000".
* "Ascona 400".
* "Ascona 2.0 D".

## תצורות "אופל אסקונה B"
* 4 דלתות - סדאן.
* 2 דלתות - סדאן.

## תמונות

קובץ:Yellow Opel Ascona B 1.6 (side).jpg | "אופל אסקונה B"
קובץ:1976 Opel Ascona B 12S (8880269353).jpg | "אופל אסקונה B", שנת 1976
קובץ:Ascona B seite rechts.jpg | "אופל אסקונה B"
קובץ:Opel Ascona B (9034786102).jpg | "אופל אסקונה B"
קובץ:Opel Ascona B (side).jpg | "אופל אסקונה B"
קובץ:Ascona B.jpg | "אופל אסקונה B" - מבט לתא הנהג
קובץ: Opel Ascona 1.9S (6084344898).jpg| "אופל אסקונה B"
קובץ:1978 Opel Ascona B (6275773196).jpg | "אופל אסקונה B", שנת 1978


## ראו גם
* אופל
* אופל קפיטן
* אופל אדמירל

## קישורים חיצוניים

* 
* אופל, האתר הבינלאומי

## הערות שוליים

קטגוריה:מכוניות משפחתיות
קטגוריה:מכוניות סטיישן
אסקונה B
קטגוריה:דגמי מכוניות שהושקו ב-1975
קטגוריה:כלי רכב גרמניים
בית הקברות הצבאי בראש פינה

**בית הקברות הצבאי ב[[ראש פינה]]** נוסד במהלך מלחמת העצמאות, טמונים בו 164 חללים, שרובם נפלו באותה מלחמה.

## בית הקברות
בית הקברות שוכן על מדרון ההר מתחת לכביש המוביל בין ראש פינה לעיר צפת (כביש 8900). הוא נוסד בחודש יולי 1948, בעקבות הקרבות עם הצבא הסורי בגזרת משמר הירדן במסגרת מבצע ברוש, שבו נפלו 95 חיילי צה"ל. חללי המבצע הובאו לקבורה בראש פינה. אפשר שכך נעשה משום שביישוב שכנה מפקדת המבצע, או משום שהיישובים שהיו קרובים יותר לגזרת הלחימה - מחניים ואיילת השחר - היו נתונים להפגזות סוריות. בשונה מכפי שנעשה ביישובים אחרים במהלך המלחמה לא הוקמה החלקה הצבאית בצמוד לבית הקברות האזרחי של ראש פינה, אלא בחלקה חדשה, נפרדת ומרוחקת ממנו. אפשר שכך היה בשל מספרם הגדול של הנופלים. בהמשך המלחמה הובאו לקבורה בו גם חיילים רבים שנפלו ליד קיבוץ מנרה, במבצע יעל ובאירועים אחרים. לאחר המלחמה הוכרז האתר כבית קברות צבאי.

בית הקברות, ששטחו כשני דונמים, שוכן בתוך שטח טרשי ומדורג, הצופה אל נוף עמק החולה ורמת הגולן. חומת האתר שוכנת בצד הכביש ממזרח, ושביל מוביל מהשער בחומה במדרון אל חלקות הקבורה. שטח האתר טובל בעצים ובצמחייה.

בבית הקברות חמש חלקות. שלוש החלקות העליונות הן הוותיקות ביותר ושוכנות על גבי מדרגה אחת. בהן נקברו חללי מבצע ברוש. המצבות בהן פונות לצפון ולדרום. שתי החלקות האחרות באתר ממוקמות על גבי מדרגות נמוכות יותר והמצבות בהן פונות למזרח. בגבוהה מהשתיים מצויים קברי חללי הקרבות במנרה. רחבת הטקס בבית הקברות שוכנת בין החלקות העליונות.

בבית הקברות קבורים סגן אלוף יואב וספי, שנהרג במלחמת יום הכיפורים והאלוף מאיר דגן, שניהם עוטרו בעיטור העוז.

## ראו גם
* בית הקברות הצבאי בדגניה א'
* בית הקברות הצבאי בצפת

## לקריאה נוספת
* רמי יזרעאל, "לתולדותיהם ולאופיים של בתי הקברות הצבאיים בישראל", **[[אריאל (הוצאת ספרים)|אריאל]]** מס' 26 (171–172), אוקטובר 2005, עמ' 83–94.

## קישורים חיצוניים

* 

## הערות שוליים

ראש פינה
קטגוריה:ראש פינה
הבחירות הפרלמנטריות באיסלנד 1999

**הבחירות הפרלמנטריות באיסלנד 1999** התקיימו ב-8 במאי 1999. מפלגת העצמאות שמרה על מעמדה כמפלגה הגדולה ביותר בפרלמנט, כשזכתה ב-26 מושבים מתוך 63. אחרי הבחירות הוקמה קואליציה יחד עם המפלגה הפרוגרסיבית. ראש הממשלה דוד אודסון המשיך לקדנציה נוספת.

## תוצאות הבחירות

קטגוריה:בחירות פרלמנטריות באיסלנד
קטגוריה:1999 בפוליטיקה
קטגוריה:1999 באירופה